Σύμφωνα με το Άρθρο 6 του Κανονισμού Λειτουργίας της ΕπΠα, για επείγοντα θέματα ή για θέματα για τα οποία υπάρχει εξουσιοδότηση από την Επιτροπή Παρακολούθησης, ο/η Πρόεδρος πραγματοποιεί Γραπτή Διαδικασία, με την υποστήριξη της Ειδικής Υπηρεσίας Διαχείρισης Προγράμματος «ΙΟΝΙΑ ΝΗΣΙΑ» 2021-2027, ως ακολούθως:

1. Αποστέλλει στα μέλη της Επιτροπής Παρακολούθησης σχέδιο εισήγησης μέσω της επιχειρησιακής πλατφόρμας «ΔΙΑΥΛΟΣ».
2. Τα μέλη εντός δέκα (10) εργάσιμων ημερών πρέπει να εκφράσουν γραπτά τη γνώμη τους, μέσω της επιχειρησιακής πλατφόρμας «ΔΙΑΥΛΟΣ». Η προθεσμία των δέκα (10) εργάσιμων ημερών σε εξαιρετικά επείγουσες περιπτώσεις μπορεί να οριστεί σε μικρότερο διάστημα.
3. Η εισήγηση θεωρείται εγκριθείσα όταν έχει απαντήσει θετικά η απόλυτη πλειοψηφία των εχόντων δικαίωμα ψήφου μελών της Επιτροπής Παρακολούθησης. Η παράλειψη αποστολής γραπτής απάντησης ως ανωτέρω, εντός των χρονικών ορίων που τίθενται κάθε φορά, θεωρείται ως αποδοχή.

Τα περιορισμένα χρονικά περιθώρια που προκύπτουν από το με α.π. 499/7-3-2024 έγγραφο Προγραμματισμού Προσκλήσεων 2024, σε συνδυασμό με το ότι δεν προβλέπεται νέα τακτική συνεδρίαση της Επ.Πα στο προσεχές διάστημα, καθιστούν **επείγουσα** την έγκριση των κριτηρίων αξιολόγησης/επιλογής πράξεων στο πλαίσιο του ΠεΠ Ι.Ν. 2021-2027 ώστε να είναι εφικτή η έγκαιρη έκδοση Προσκλήσεων και ένταξη πράξεων phasing ή πράξεων που ωρίμασαν κατά την π.π. 2014-2020, καθώς και πράξεων «Στρατηγικής Σημασίας».

**ΘΕΜΑ 1ο: Ενημέρωση για την εξειδίκευση και έγκριση μεθοδολογίας και κριτηρίων αξιολόγησης/επιλογής πράξεων της 9ης φάσης εξειδίκευσης στο πλαίσιο του ΠεΠ Ι.Ν. 2021-2027**

**1.Διαδικασία**

Οι αρμοδιότητες της ΔΑ όσον αφορά στην επιλογή και έγκριση πράξεων προβλέπονται ως ακολούθως:

• Άρθρο 73 καν. (ΕΕ) 2021/1060 «Επιλογή πράξεων από τη διαχειριστική αρχή»

• Άρθρο 36 του Νόμου 4914/2022 ‘Ένταξη πράξεων στα Προγράμματα’ αναφέρεται:

Στο πλαίσιο αυτό, η Ειδική Υπηρεσία Διαχείρισης Προγράμματος (Ε.Υ.Δ.Π.) της Περιφέρειας Ιονίων Νήσων, λαμβάνοντας υπόψη έντυπο του ΣΔΕ Ο.Ι.1\_1 με τίτλο “Οδηγίες για την αξιολόγηση των προτάσεων (πλην κρατικών ενισχύσεων) που συγχρηματοδοτούνται από τα Προγράμματα που υποστηρίζονται από τα Ταμεία ΕΤΠΑ, ΕΚΤ+, ΤΣ, ΤΔΜ και ΕΤΘΑΥ”, ο οποίος εκπονήθηκε από την Ειδική Υπηρεσία Θεσμικής Υποστήριξης της Εθνικής Αρχής Συντονισμού, διαμορφώνει την μεθοδολογία αξιολόγησης και τα κριτήρια επιλογής πράξεων, που θα εφαρμοστούν για την αξιολόγηση προτεινόμενων πράξεων στο πλαίσιο κάθε Πρόσκλησης.

Η Ε.Υ.Δ.Π. Προγράμματος «Ιόνια Νησιά» εισηγείται στην Επιτροπή Παρακολούθησης του Περιφερειακού Προγράμματος (Π.Π.) προς έγκριση την μεθοδολογία αξιολόγησης και τα κριτήρια επιλογής πράξεων, για τις δράσεις του ΠεΠ που κάθε φορά ενεργοποιούνται.

**2. Μεθοδολογία Αξιολόγησης**

Οι βασικές μεθοδολογίες αξιολόγησης είναι:

**2.1 Άμεση Αξιολόγηση.** Εφόσον επιλεγεί η άμεση αξιολόγηση, στην πρόσκληση ορίζεται η αρχική καθώς και η καταληκτική ημερομηνία υποβολής των προτάσεων των δυνητικών δικαιούχων. Κάθε πρόταση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η πρόταση ικανοποιεί τα κριτήρια που ορίζονται στην πρόσκληση προωθείται για ένταξη στο Πρόγραμμα. Η αξιολόγηση των υποβαλλομένων προτάσεων συνεχίζεται, με τη σειρά της ημερομηνίας και ώρας της ηλεκτρονικής υποβολής τους στο ΟΠΣ, μέχρι να εξαντληθεί ο διαθέσιμος προϋπολογισμός της πρόσκλησης ή αξιολογηθεί ο συνολικός αριθμός των προτάσεων.

Στην περίπτωση εξάντλησης του διαθέσιμου προϋπολογισμού, η ΔΑ ενημερώνει τους δυνητικούς δικαιούχους μέσω του ιστότοπου του Προγράμματος.

**2.2 Συγκριτική Αξιολόγηση**. Στη συγκριτική αξιολόγηση ορίζεται στην πρόσκληση η αρχική καθώς και η καταληκτική ημερομηνία μέχρι την οποία πρέπει να υποβληθούν οι προτάσεις των δυνητικών δικαιούχων. Η έναρξη της αξιολόγησης των προτάσεων ξεκινά μετά τη λήξη της προθεσμίας υποβολής των προτάσεων. Από τα κριτήρια τα οποία βαθμολογούνται προκύπτει η συνολική βαθμολογία της κάθε πρότασης, βάσει της οποίας θα καθοριστεί η σειρά κατάταξης των προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της πρόσκλησης) είναι εκείνες με τις υψηλότερες βαθμολογίες.

**3. Επιλογή μεθοδολογίας αξιολόγησης**

**Μεθοδολογία Αξιολόγησης Εξειδικευμένων Δράσεων**

Με την α.π. οικ. 454/4-3-2024 απόφαση Περιφερειάρχη Ιονίων Νήσων έχει εγκριθεί η εξειδίκευση των παρακάτω Δράσεων του ΠεΠ Ι.Ν. 2021-2027, τα Έντυπα Εξειδίκευσης των οποίων επισυνάπτονται (9η φάση εξειδίκευσης).

Λαμβάνοντας υπόψη τις Δράσεις των οποίων έχει εγκριθεί η εξειδίκευση, τεκμηριώνεται στη συνέχεια η προτεινόμενη επιλογή συστήματος αξιολόγησης:

**Α.ΕΤΠΑ**

*Δράση 2.(iv).2.2: Εκτίμηση επικινδυνότητας και δράσεις πρόληψης κινδύνων από φυσικές και ανθρωπογενείς καταστροφές στο θαλάσσιο χώρο της Π.Ι.Ν. (στο πλαίσιο του τύπου δράσης 2.(iv).2 ΠεΠ), συνολικού Π/Υ δημόσιας δαπάνης: 7.500.000,00€.*

*Σύμφωνα με το Έγγραφο Εξειδίκευσης, η δράση αφορά στην αντιμετώπιση κινδύνων που δεν συνδέονται άμεσα ή εξολοκλήρου με την κλιματική αλλαγή, αλλά με άλλους φυσικούς ή/ και ανθρωπογενείς παράγοντες στο θαλάσσιο/παράκτιο χώρο των Ιονίων Νήσων.*

*Ειδικότερα πρόκειται για την ενίσχυση και υλοποίηση:*

*-περιφερειακού σχεδίου ολιστικής αντιμετώπισης κινδύνων μη συνδεόμενων με την κλιματική αλλαγή στο θαλάσσιο & παράκτιο χώρο του Ιονίου Πελάγους (υποθαλάσσια σεισμική δραστηριότητα, θαλάσσια ρύπανση) που περιλαμβάνει σχεδιασμό & οργάνωση ενεργειών, παρακολούθηση, διαχείριση & μετριασμό επιπτώσεων, ευαισθητοποίηση κλπ.*

*Η Δράση είναι χαρακτηρισμένη ως «Στρατηγικής Σημασίας»*

**Β.ΕΚΤ+**

*Δράση 4Β.(α).1.1: «Ενεργητικές πολιτικές απασχόλησης σε τομείς της Περιφερειακής Στρατηγικής Έξυπνης Εξειδίκευσης (πράξεις που ωρίμασαν την π.π. 2014-2020)», στο πλαίσιο του τύπου δράσης 4Β.(α).1 ΠεΠ), συνολικού Π/Υ δημόσιας δαπάνης: 3.300.000,00€.*

*Σύμφωνα με το Έγγραφο Εξειδίκευσης, η δράση έχει ως στόχο την ενδυνάμωση και προώθηση στην αγορά εργασίας των ανέργων της Περιφέρειας, μέσα από ενεργητικές πολιτικές απασχόλησης, με έμφαση σε δεξιότητες που συνάδουν με την περιφερειακή RIS.*

*Η δράση περιλαμβάνει:*

*• Ενέργειες «Πληροφόρησης-Συμβουλευτικής-Υποστήριξης»*

*• Ενέργειες Επαγγελματικής Κατάρτισης*

*• Πιστοποίηση των καταρτιζόμενων*

*Ειδικότερα. Πρόκειται για τις πράξεις:*

*-Ενίσχυση και πιστοποίηση επαγγελματικών γνώσεων και δεξιοτήτων ανέργων στην Περιφέρεια Ιονίων Νήσων» -ΙΜΕ ΓΣΕΒΕΕ*

*-Ενεργητικές πολιτικές και στοχευμένο πρόγραμμα κατάρτισης - πιστοποίησης για την προώθηση των ανέργων στην απασχόληση στον τομέα του Food & Beverage Management»-ΕΟΑΕΝ*

που ωρίμασαν κατά την π.π. 2014-2020.

*Δράση 4Β.(η).1.1: «Δράσεις για την Επαγγελματική & κοινωνική ένταξη ευπαθών κοινωνικά ομάδων στην Π.Ι.Ν. (πράξεις που ωρίμασαν την π.π. 2014-2020)», στο πλαίσιο του τύπου δράσης 4Β.(η).1 ΠεΠ),στο πλαίσιο του τύπου δράσης 4Β.(α).1 ΠεΠ), συνολικού Π/Υ δημόσιας δαπάνης: 2.000.000,00€.*

*Σύμφωνα με το Έγγραφο Εξειδίκευσης,* *η δράση έχει ως στόχο τη βελτίωση των συνθηκών ένταξης στην αγορά εργασίας ευπαθών κοινωνικά ομάδων (άτομα χαμηλού εισοδήματος), μέσω της απόκτησης δεξιοτήτων/βελτίωσης προσόντων.*

*Η δράση περιλαμβάνει:*

*• Ενέργειες «Πληροφόρησης-Συμβουλευτικής-Υποστήριξης»*

*• Ενέργειες Επαγγελματικής Κατάρτισης*

*• Πιστοποίηση των καταρτιζόμενων*

*Ειδικότερα. Πρόκειται για την πράξη:*

*-Δράσεις για την Επαγγελματική και Κοινωνική ένταξη ευπαθών κοινωνικά ομάδων στην Π.Ι.Ν.» (που ωρίμασε κατά την π.π. 2014-2020)*

Επίσης, για το **ΕΤΠΑ**,

Με την α.π. οικ. 3449/5-12-2023 απόφαση Περιφερειάρχη Ιονίων Νήσων έχει εγκριθεί η εξειδίκευση της παρακάτω Δράσης του ΠεΠ Ι.Ν. 2021-2027, το Έντυπο Εξειδίκευσης της οποίας επισυνάπτεται (8η φάση εξειδίκευσης).

*Δράση 5.(i).1.1 : Αξιοποίηση πολιτιστικών πόρων (πολιτιστική κληρονομιά) σε αστικές περιοχές στο πλαίσιο ΟΧΕ – ΒΑΑ (πράξεις phasing ή που ωρίμασαν την ΠΠ 2014 -2020) (στο πλαίσιο του τύπου δράσης 5.(i).1 ΠεΠ), συνολικού Π/Υ δημόσιας δαπάνης: 16.000.000,00€.*

*Σύμφωνα με το Έγγραφο Εξειδίκευσης, η Δράση επιδιώκει την προστασία, ανάδειξη & αξιοποίηση πολιτιστικών πόρων στο πλαίσιο της υλοποιούμενης αστικής στρατηγικής (ΒΑΑ) της πόλης Κέρκυρας,*

*Ειδικότερα πρόκειται για «phasing-projects», καθώς και έργα που έχουν ωριμάσει κατά την π.π.2014-2020, όπως:*

* *ΑΝΑΣΤΗΛΩΣΗ, ΑΠΟΚΑΤΑΣΤΑΣΗ ΙΣΤΟΡΙΚΗΣ ΜΟΝΗΣ ΑΓΙΩΝ ΘΕΟΔΩΡΩΝ ΚΕΡΚΥΡΑΣ ΣΤΗ ΣΤΡΑΤΙΑ ΓΑΡΙΤΣΑΣ, ΝΗΣΟΥ ΚΕΡΚΥΡΑΣ*
* *Αναδιαμόρφωση επισκέψιμων μουσειακών αποθηκών - εργαστηρίων συντήρησης και προωθητικές δράσεις προβολής στο Μουσείο Ασιατικής Τέχνης Κέρκυρας*
* *ΑΠΟΚΑΤΑΣΤΑΣΗ ΤΗΣ ΒΙΛΑ ΡΟΣΣΑ*
* *Aποκατάσταση Θεάτρου Φοίνικα στην Κέρκυρα*
* *Αποκατάσταση και επανάχρηση διατηρητέου κτιρίου Πινακοθήκης Άγγελου Γιαλλινά στην Κέρκυρα*
* *Αποκατάσταση του κτηρίου Βίλα Κοκοτού στην Κέρκυρα*
* *Αποκατάσταση του κτηρίου της Ρολίνας στην Κέρκυρα*

Σύμφωνα με τις Οδηγίες Αξιολόγησης Προτάσεων (πλην Κρατικών Ενισχύσεων):

* για τα τμηματοποιημένα (phasing) έργα επιλέγεται αποκλειστικά η άμεση αξιολόγηση.
* επίσης, με βάση το α.π. 15481 - 17-02-2023 έγγραφο με τις ««Οδηγίες για τη μεταφορά πράξεων από Επιχειρησιακά Προγράμματα του ΕΣΠΑ 2014-2020 σε Προγράμματα του ΕΣΠΑ 2021-2027», για τις «πράξεις που μεταφέρονται σε Πρόγραμμα 2021-2027 εκδίδονται -προσκλήσεις με περιεχόμενο ίδιο με αυτό των δράσεων της 2014-2020 και απευθύνονται στους ίδιους δικαιούχους με ονοματισμένες πράξεις» (παρ. -2-) και «προκειμένου να ενταχθούν οι πράξεις αυτές χωρίς σημαντικές καθυστερήσεις, επιλέγεται αποκλειστικά η άμεση αξιολόγηση» (παρ. -4-).

*Με δεδομένο ότι στο πλαίσιο των παραπάνω αναφερόμενων Δράσεων (με βάση και το «Σχέδιο Δράσης για το κλείσιμο της π.π. 2014-2020») πρόκειται να χρηματοδοτηθούν:*

*- «phasing-projects», καθώς και*

*-συγκεκριμένα έργα που έχουν ωριμάσει κατά την π.π.2014-2020 και μεταφέρονται στην π.π. 2021-2027, καθώς επίσης και*

*-η αναφερόμενη στο ΠεΠ ως «Στρατηγικής Σημασίας» πράξη με τίτλο «'Ερευνα, χαρτογράφιση, παρακολούθηση θαλάσσιων γεωλογικών, περιβαλλοντικών & ανθρωπογενών κινδύνων στην Π.Ι.Ν.», στο πλαίσιο της Δράσης 2.(iv).2.2: Εκτίμηση επικινδυνότητας και δράσεις πρόληψης κινδύνων από φυσικές και ανθρωπογενείς καταστροφές στο θαλάσσιο χώρο της Π.Ι.Ν.*

***προτείνεται για όλες τις περιπτώσεις η μεθοδολογία της******ΑΜΕΣΗΣ ΑΞΙΟΛΟΓΗΣΗΣ***

**4. Φύλα Αξιολόγησης Εξειδικευμένων Δράσεων.**

Η διαδικασία αξιολόγησης των προς χρηματοδότηση πράξεων διενεργείται σε δύο στάδια[[1]](#footnote-1):

**4.1 ΣΤΑΔΙΟ Α΄: Έλεγχος πληρότητας και επιλεξιμότητας πρότασης:** το Στάδιο Α’ έχει στόχο να διασφαλίσει, ανεξάρτητα από τη μεθοδολογία της αξιολόγησης (συγκριτική ή άμεση), τις ελάχιστες προϋποθέσεις που προβλέπονται στο κανονιστικό πλαίσιο και στην πρόσκληση, προκειμένου η πρόταση να προχωρήσει στο Στάδιο Β΄ της αξιολόγησης.

**4.2 ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων:** κατά το Στάδιο Β΄ διενεργείται η αξιολόγηση των προτάσεων σύμφωνα με τα κριτήρια επιλογής πράξεων τα οποία διακρίνονται σε τέσσερις βασικές ομάδες.

4.2.1 1η Ομάδα Κριτηρίων: Εμπλεκόμενοι φορείς και πληρότητα περιεχομένου της πρότασης

4.2.2 2η Ομάδα Κριτηρίων: Ενσωμάτωση οριζόντιων πολιτικών και τήρηση θεσμικού πλαισίου

4.2.3 3η Ομάδα Κριτηρίων: Σκοπιμότητα πράξης

4.2.4 4η Ομάδα Κριτηρίων: Ωριμότητα

**Με βάση τα παραπάνω, ακολουθούν (επισυνάπτονται) τα Φύλλα Αξιολόγησης με τα Κριτήρια Αξιολόγησης των ανωτέρω εξιδεικευμένων δράσεων.**

**Κριτήρια\_9ηςΦάσης\_ΛΕΠ (ΑπασχESO4.1)**

**Κριτήρια\_9ηςΦάσης\_ΦΑΠ (ΑπασχESO4.1)**

**Κριτήρια\_9ηςΦάσης\_ΛΕΠ (ΑπασχESO4.8)**

**Κριτήρια\_9ηςΦάσης\_ΦΑΠ (ΑπασχESO4.8)**

**Κριτήρια\_9ηςΦάσης\_ΛΕΠ\_ΦΑΠ\_(Κίνδυνοι-Στρατηγικό)**

**ΛΕΠ - ΦΑΠ 2021-2027 (ΠολιτισμόςΒΑΑ\_RSO5.1)**

**ΦΑΠ -Β΄ΣΤΑΔΙΟΥ-PHASING (ΠολιτισμόςΒΑΑ\_RSO5.1)**

Με βάση τα παραπάνω και σε συνέχεια της έγκρισης από την Περιφερειάρχη της 9ης φάσης εξειδίκευσης

**ΕΙΣΗΓΟΥΜΑΣΤΕ**

1.Την έγκριση της **μεθοδολογίας** σύμφωνα με το σημείο 3 ανωτέρω, καθώς και των **κριτηρίων αξιολόγησης** πράξεων σύμφωνα με το επισυναπτόμενο αρχείο στο σημείο 4 της παρούσας εισήγησης για τις ακόλουθες δράσεις:

*Δράση 2.(iv).2.2: Εκτίμηση επικινδυνότητας και δράσεις πρόληψης κινδύνων από φυσικές και ανθρωπογενείς καταστροφές στο θαλάσσιο χώρο της Π.Ι.Ν. (στο πλαίσιο του τύπου δράσης 2.(iv).2 ΠεΠ), συνολικού Π/Υ δημόσιας δαπάνης: 7.500.000,00€.*

*Δράση 4Β.(α).1.1: «Ενεργητικές πολιτικές απασχόλησης σε τομείς της Περιφερειακής Στρατηγικής Έξυπνης Εξειδίκευσης (πράξεις που ωρίμασαν την π.π. 2014-2020)», στο πλαίσιο του τύπου δράσης 4Β.(α).1 ΠεΠ), συνολικού Π/Υ δημόσιας δαπάνης: 3.300.000,00€.*

*Δράση 4Β.(η).1.1: «Δράσεις για την Επαγγελματική & κοινωνική ένταξη ευπαθών κοινωνικά ομάδων στην Π.Ι.Ν. (πράξεις που ωρίμασαν την π.π. 2014-2020)», στο πλαίσιο του τύπου δράσης 4Β.(η).1 ΠεΠ),στο πλαίσιο του τύπου δράσης 4Β.(α).1 ΠεΠ), συνολικού Π/Υ δημόσιας δαπάνης: 2.000.000,00€.*

*Δράση 5.(i).1.1 : Αξιοποίηση πολιτιστικών πόρων (πολιτιστική κληρονομιά) σε αστικές περιοχές στο πλαίσιο ΟΧΕ – ΒΑΑ (πράξεις phasing ή που ωρίμασαν την ΠΠ 2014 -2020) (στο πλαίσιο του τύπου δράσης 5.(i).1 ΠεΠ), συνολικού Π/Υ δημόσιας δαπάνης: 16.000.000,00€.*

2. Την εξουσιοδότηση της ΕΥΔ να προβεί σε ενδεχόμενες τροποποιήσεις που θα προκύψουν από τη Γραπτή Διαδικασία, ή/και από διαβούλευση με την Εθνική Αρχή Συντονισμού (ΕΑΣ).

**Κέρκυρα, 1/4/2024**

1. Ειδικά **για τα “phasing” έργα, η αξιολόγηση διενεργείται ΜΟΝΟ με βάση το «ΦΥΛΛΟ ΕΛΕΓΧΟΥ ΕΠΙΛΕΞΙΜΟΤΗΤΑΣ ΔΕΥΤΕΡΟΥ ΣΤΑΔΙΟΥ ΠΡΑΞΗΣ ΠΟΥ ΕΧΕΙ ΕΝΤΑΧΘΕΙ ΒΑΣΕΙ ΤΟΥ ΚΑΝΟΝΙΣΜΟΥ ΕΕ 1303/2013 (PHASING)»**

   **Όσον αφορά στα τμηματοποιημένα (phasing) έργα**, σύμφωνα με τον 2039/19-10-2022 Κανονισμό «για την τροποποίηση του κανονισμού (ΕΕ) αριθ. 1303/2013 και του κανονισμού (ΕΕ) 2021/1060 σχετικά με πρόσθετη ευελιξία για την αντιμετώπιση των συνεπειών της στρατιωτικής επίθεσης της Ρωσικής Ομοσπονδίας FAST (ευέλικτη βοήθεια για εδάφη) — CARE», παρέχεται **επιπλέον των ισχυόντων,** η δυνατότητα μία πράξη με συνολικό κόστος που υπερβαίνει το 1.000.000 ευρώ, η οποία επιλέχθηκε για στήριξη και άρχισε πριν από τις 29 Ιουνίου 2022, να μπορεί να ενταχθεί κατά παρέκκλιση από το άρθρο 73 παράγραφοι 1 και 2, εφόσον πληρούνται οι σχετικές προϋποθέσεις. [↑](#footnote-ref-1)